વઢવાણ નગરપાલિકામાં કોંગ્રેસના અઢી વર્ષના શાસન બાદ બળવો થતાં કોંગ્રેસના દસ સદસ્યોના ટેકાથી ભાજપે સત્તા હાસલ કરી હતી ત્યારે વઢવાણ નગરપાલિકામાં સામાન્ય સભામાં કોન્ટ્રાક્ટ બેઝ કર્મચારીઓને ૪ મહિના પગાર ન મળતા હોબાળો મચાવ્યો હતો. આમ છતાં, ભાજપના શાસકો આ પ્રશ્નનો ઉકેલ ન લાવતા મંગળવારના રોજ ૧૦૦થી વધુ મહિલા સફાઈ કામદારોએ કલેક્ટર કચેરીમાં હોબાળો મચાવ્યો હતો. આ ઉપરાંત આ પ્રશ્નનો ઉકેલ નહીં આવે તો ઉપવાસ આંદોલનની ચીમકી આપતા વઢવાણ પાલિકામાં દોડધામ મચી છે.